[{"text_idx": "#000004", "text": "Un o feibion Rhosllanerchrugog oedd William Owen Williams, mab i Mr a Mrs Richard Williams. Addolai\u2019r teulu ym Methania, y lleiaf o\u2019r ddwy eglwys Fedyddiedig Gymraeg yn y pentref, ond yr un mor ddidwyll ac egni\u0308ol, ac fe gafodd ei fedyddio gan y Parchg Idwal Jones. Ar o\u0302l gadael yr ysgol aeth i weithio yng nglofa Gresford, er ni fu yno\u2019n hir cyn iddo ymdeimlo a\u0302\u2019r alwad i\u2019r weinidogaeth."}, {"text_idx": "#000006", "text": "Dywedir am rai, eu bod wedi eu geni i fod yn weinidogion, ac yn o\u0302l barn llawer, roedd David Carl Williams yn un o\u2019r cyfryw rai. O ran ei ymddangosiad a\u2019i ymarweddiad, roedd yn gyfforddus yn y swyddogaeth o fod yn weinidog eglwys. Bu\u2019n ddyn pulpud ac enwad, yn bregethwr o ran argyhoeddiad a greddf, ac yn gyfaill da i\u2019w gyd-weinidogion ar hyd ei oes."}]